钦定古今图书集成/明伦汇编/氏族典/第391卷 > 李昉
## 钦定古今图书集成/明伦汇编/氏族典/第391卷 > 李昉

按《宋史李昉传》：“昉字明远，深州饶阳人。以荫补斋郎。
周显德二年，宰相李谷征淮南，昉为记室。世宗览军
中章奏，爱其辞理明白，已知为昉所作。师还，擢为主
客员外郎，知制诰，集贤殿直学士。宋初加中书舍人。
建隆四年出为彰武军行军司马。开宝二年召还，复
拜中书舍人。太宗即位，加户部侍郎。太平兴国中改”
文明殿学士，遂命参知政事。十一月，拜平章事。端拱
初，布衣翟马周击《登闻鼓》，讼“昉居相位，当北方有事
之时，不为边备，徒知赋诗宴乐”，乃诏罢为右仆射。淳
化二年，复以本官兼中书侍郎、平章事。四年，罢为右
仆射。明年，以特进、司空致仕。朝会宴享，令缀宰相班。

两入中书，未尝有伤人害物之事，宜其今日所享如
此，可谓善人君子矣。”二年，陪祀南郊，礼成入贺，因拜
舞仆地，台史掖之以出，卧疾数日薨。谥文正。昉和厚
多恕，在位小心循谨，好接宾客。居中书日，有求进用
者，虽知其才可取，必正色拒之，已而擢用，或不足用，
必和颜温语待之。子弟问其故，曰：“用贤，人主之事，若
受其请，是市私恩也，故峻绝之，使恩归于上。若不用
者，既失所望，又无善辞，取怨之道也。”子四人：宗讷、宗
诲、宗谔、宗谅。宗诲，右赞善大夫；宗谅，主客员外郎。